open-index/open-wikipedia-markdown huggingface dataset:
Karkeaviuhkalehti

**Karkeaviuhkalehti** eli **karheaviuhkalehti** (*Cabomba caroliniana*) on monivuotinen, juurakollinen viuhkalehtikasveihin kuuluva vesikasvilaji. Se kasvaa alkuperäisenä Pohjois- ja Etelä-Amerikassa: Yhdysvalloissa, Kanadassa, Brasiliassa, Argentiinassa, Paraguayssa ja Uruguayssa. Se on levinnyt useisiin muihin maihin ja maanosiin. Karkeaviuhkalehteä viljellään usein akvaariokasvina. Laji kuuluu myös Euroopan unionin haitallisten torjuttavien vieraslajien luetteloon.

## Lähteet

## Aiheesta muualla
* Vieraslajit.fi: Karheaviuhkalehti (''Cabomba caroliniana'')
* Integrated Taxonomic Information System (ITIS): ''Cabomba caroliniana'' 
* United States Department of Agriculture (USDA): ''Cabomba caroliniana'' 
* Flora of China: ''Cabomba caroliniana'' 
* Centre for Agriculture and Biosciences International (CABI): ''Cabomba caroliniana'' (Carolina fanwort)
Might and Magic Book One: The Secret of the Inner Sanctum

**Might and Magic Book One: The Secret of the Inner Sanctum** (lyhyesti **Might and Magic**) on *[[Might and Magic]]* -pelisarjan ensimmäinen osa. Pelin on kehittänyt New World Computing ja julkaissut sen vuonna  Apple II:lle.

## Aiheesta muualla
*
Kampaärviä

**Kampaärviä** (*Myriophyllum heterophyllum*) on ärviäkasveihin kuuluva vesikasvilaji. Se kasvaa alkuperäisenä Pohjois-Amerikassa, Yhdysvaltojen ja Kanadan itäosissa. Laji lisättiin vuonna 2017 Euroopan unionin haitallisten torjuttavien vieraslajien luetteloon. Kampaärviä kasvaa erilaisissa makean veden elinympäristöissä. Optimaalisissa kasvuolosuhteissa sen versot voivat venyä pituutta jopa yhden tuuman (2,54 senttimetriä) päivässä.

## Lähteet

## Aiheesta muualla
* Suomen Lajitietokeskus: Kampaärviä – ''Myriophyllum heterophyllum''
BBC World Service Television

**BBC World Service Television**, usein lyhennettynä **WSTV** (World Service Television), oli kahden BBC:n kansainvälisen sateliittikanavan nimi vuosina 1991–1995. Se oli BBC:n ensimmäinen yritys maailmanlaajuiseen televisiolähetykseen. Euroopassa se oli BBC TV Europen seuraaja.
Arturo Ambrosio

**Rinaldo Arturo Ambrosio** (3. joulukuuta 1870 Torino – 25. maaliskuuta 1960 Pancalieri, Torino) oli italialainen elokuvatuottaja ja -ohjaaja. Hän oli yksi Italian elokuvateollisuuden perustanlaskijoista.

Arturo Ambrosio syntyi torinolaiseen pikkuporvariperheeseen. Hän valmistui kirjanpitäjäksi, mutta kiinnostui valokuvauksesta ja perusti vuonna 1902 pienen optiikka- ja valokuvausliikkeen. Opiskeltuaan elokuvatekniikkaa ulkomailla Ambrosio ryhtyi vuonna 1904 kuvaamaan Roberto Omegnan ja Giovanni Vitrottin kanssa lyhytelokuvia ajankohtaisista tapahtumista. Vuonna 1905 hän perusti Società Ambrosio & C. -nimisen tuotantoyhtiön. Pienimuotoinen yhtiö tuotti lyhyitä näytelmäelokuvia, komedioita, dokumentteja ja uutiselokuvia.

Società Ambrosio & C. muutettiin vuonna 1907 Società Anonima Ambrosio -nimiseksi osakeyhtiöksi, jonka muihin omistajiin kuuluivat Alfredo Gandolfi, Pietro Canonica ja Eugenio Pollone. Yhtiö laajensi voimakkaasti toimintaansa ja rakensi Torinoon nykyaikaisen elokuvastudion. Ambrosio Film saavutti kansainvälistä menestystä ja osallistui elokuvatuotannon käynnistämiseen Venäjällä.

Ensimmäisen maailmansodan aikana Ambrosio Filmin studio joutui sotateollisuuden haltuun ja yhtiön tuotanto supistui voimakkaasti. Sodan jälkeen Ambrosio myi osuutensa yhtiössä ja ryhtyi Unione cinematografica italianan tekniseksi neuvonantajaksi. Vuonna 1919 hän perusti Armando Zanottan kanssa uuden tuotantoyhtiön, joka tuotti kolme elokuvaa. Vuonna 1923 toteutetun uuden *Quo vadisin* epäonnistumisen jälkeen hän vetäytyi alalta. Vuonna 1935 Ambrosio teki fransiskaaniveljeskunnalle Palestiina-aiheisen dokumenttielokuvan ja vuosina 1940–1943 hän työskenteli Scalera Filmin tuotantopäällikkönä.

Uransa aikana Ambrosio tuotti 1478 eri lajityyppejä edustavaa elokuvaa. Charles Pathén ja Adolph Zukorin veroisena elokuva-alan kehittäjänä hän oli ensisijaisesti kiinnostunut tuotantonsa kaupallisesta menestyksestä.

## Lähteet

## Aiheesta muualla
* Internet Movie Database: Arturo Ambrosio
James Foley

**James Foley** voi tarkoittaa ainakin seuraavia henkilöitä:

* James Foley (1953–2025), yhdysvaltalainen elokuvaohjaaja
* James Foley (1973–2014), yhdysvaltalainen toimittaja, kuvaaja ja henkirikoksen uhri.
Parananjättilumme

**Parananjättilumme** (*Victoria cruziana*) on jättilumpeiden sukuun kuuluva vesikasvilaji. Se kasvaa luonnonvaraisena alkuperäisenä Etelä-Amerikassa, Argentiinassa ja Paraguayssa. Lajia viljellään koristekasvina ja se on tunnettu kasvitieteellisten puutarhojen vetonaulana.

## Kuvaus

Parananjättilumpeella on hyvin suuret, halkaisijaltaan jopa kaksimetriset kelluslehdet. (Kahden muun jättilummelajin lehdet kuitenkin kasvavat vielä tätä suuremmiksi.) Lehdet ovat myös alapinnaltaan vihreät, toisin kuin muilla jättilumpeilla. Lehden reunus on muita lajeja korkeampi, jopa 20 cm.
Lehden alapinta ja muut vedenalaiset osat ovat hyvin piikikkäitä.
Jättilumme tuottaa useita Kukkia vuodessa, mutta vain yhden kerrallaan. Kukka kukkii vain kahtena peräkkäisenä yönä. Ensimmäisenä yönä kukka on valkoinen. Luonnossa se houkuttelee tuoksullaan ja lämmöllään sitä pölyttäviä, lehtisarvisiin kuuluvia *Cyclocephala*-suvun kovakuoriaisia. Aamulla kukka sulkeutuu, mutta avautuu uudestaan seuraavana iltana, nyt vaaleanpunaisena. Siitepölyn tahrimat kuoriaiset voivat nyt lentää toiseen kukkaan pölyttämään sen. Seuraavan yön aikana pölyttyneet kukat kuihtuvat ja painuvat veden alle. Pohjalla kukasta kehittyy hedelmä, jossa on satoja siemeniä.

Jättilumme on luonnossa lyhytikäinen perenna. Sama kasviyksilö elää muutaman vuoden. Kasvihuoneissa kuitenkin kasvi kasvatetaan joka vuosi siemenestä, joka yleensä kylvetään tammikuussa. Kasvihuoneissa jättilumme pölytetään itsepölytteisesti, joten siemenestä kasvatettava kasvi on tavallaan klooni.

Parananjättilumme on termogeneettinen kasvi. Se tuottaa lämpöä voimistamalla aineenvaihduntaansa. Kukinnan ensimmäisenä yönä kukka voi olla 7–10 astetta ympäristöään lämpimämpi.

## Lähteet

## Aiheesta muualla
* ITIS: ''Victoria cruziana'' 
* United States Department of Agriculture (USDA): ''Victoria cruziana''
The Faery Tale Adventure

**The Faery Tale Adventure** on MicroIllusionsin kehittämä kolmannen persoonan tietokoneroolipeli. Peli on julkaistu vuonna  Amigalle.

DOS-versio tunnetaan nimellä **The Faery Tale Adventure: Book I**.

Peliä pidetään edeltäjänä myöhemmin suosituiksi tulleille isometristä kuvakulmaa käyttäville peleille, kuten *[[Diablo (pelisarja)|Diablo]]*- ja *[[Baldur’s Gate]]* -pelisarjoille.

## Vastaanotto
CU Amiga -lehti antoi pelille arvosanaksi 87%.

Mikrobitissä pelin tarkkoja yksityiskohtia, animaatiota, rakennuksia ja tunnelmaa kehuttiin. Peliä kuvailtiin täydellisen onnistuneeksi risteytykseksi perinteistä rooliseikkailua ja arcadetaistelua.

## Lähteet

## Aiheesta muualla
* 
*
Pietarinojansuo–Suurisuo

**Pietarinojansuo–Suurisuo** on suo Mäntsälässä, 14 kilometriä kirkonkylästä lounaaseen. Suon kokonaispinta-ala on 142 hehtaaria. Pinta-alasta 122 hehtaaria on yli metrin syvää ja 110 hehtaaria yli kaksi metriä. Turpeen suurin mitattu paksuus on 7,2 metriä. Suon pinnan korkeus merenpinnasta on 75–82 m. Pietarinojansuo–Suurisuon suoalue muodostuu Pietarinojansuon ja Suurisuon keidassoista. Suoalue rajoittuu pohjoisessa savipeltoihin ja muualla moreenin peittämään kallioon. Suon länsipuolella on Ullamäen geologisesti merkittävä moreenimuodostuma.

Pietarinojansuo on enimmäkseen ojitettu. Suon laiteet ovat muuttuneet turvekankaiksi. Suon pohjoisreunalla on melko järeää kuusivaltaista puustoa. Keidassuon ominaispiirteet ovat säilyneet paremmin suon keskellä ja eteläreunalla, jossa on vain yksittäisiä ojia. Suon länsireunaan on kaivettu lampia. Pietarinojansuon pinta viettää koilliseen.

Suurisuo on puoliksi ojitettu. Sen keski- ja länsiosat ovat säilyneet melko luonnontilaisina. Ojittamattoman alueen keskusta on lyhytkorsinevaa ja lyhytkortista rämettä. Siellä kasvaa leväkköä, pitkälehtikihokkia, pyöreälehtikihokkia, suokukkaa, valkopiirtoheinää, tupasvillaa ja vaivaiskoivua. Puusto on harvaa, 2–3 metriä korkeita mäntyä. Nevaosan länsipuolella Suurisuo on puustoista kanervarahkarämettä, jossa kasvavat männyt ovat korkeintaan 7–8 metrin pituisia. Länsi- ja eteläreunoiltaan suo rajautuu melko jyrkästi kivennäismaahan. Nevan laiteilla on kapealla vyöhykkeellä sarakorpea, tupasvillarämettä ja ruohokorpea. Korvessa puusto on runsaan viiden metrin korkuista kuusta ja koivua, joiden joukossa on joitakin tervaleppiä. Korpi vaihettuu nevaa kohti sararämeeksi. Suurisuon itäosan ojitukset ovat luultavasti hieman kuivattaneet myös suon ojittamatonta osaa. Suon ominaispiirteet ovat silti säilyneet hyvin. Suurisuon pinta viettää etelään.

## Lähteet
BBC TV Europe

**BBC TV Europe** oli BBC:n tilauksilla rahoitettu televisiopalvelu joka perustettiin vuonna 1987. Kanava oli saatavana sateliitissa ja kaapelissa. Kanava nimettiin BBC 1/2 Mix:iksi kun se perustettiin, mutta se uudelleennimettiin BBC TV Europeksi 1. huhtikuuta 1989. 11. maaliskuuta 1991 kanava korvattiin BBC World Service Televisionilla.
Ducati Desmosedici GP8

**Ducati Desmosedici GP8** on nelitahtinen ja 800-kuutioinen ratamoottoripyörä, jolla Ducati saavutti toisen sijan kuljettajien ja valmistajien mestaruudesta MotoGP luokassa kaudella 2008. Kuljettajista toista kauttaan Ducatilla ajanut australialainen Casey Stoner sijoittui toiseksi. Toisena kuljettajana ajanut Marco Melandri sijoittui seitsemänneksitoista ensimmäisellä kaudellaan Ducatilla. GP8:lla voitettiin kauden 18:sta kilpailusta kuusi, joista kaikki tuli Stonerin ajamana.

## Tausta
Ducati testasi uutta pyörää helmikuussa 2007 Vittoriano Guareschin ajamana, kun normaalisti he aloittavat testinsä huhtikuussa. Ducatin teknisen projektin johtajan Filippo Preziosin mukaan he pääsivät aloittamaan aiemmin pyörän testaamisen, joka perustuu pitkälti edelliskauden pyörää. He kehittivät muun muassa polttoaineen säästävä mekanismia, jota ei kuitenkaan otettu käyttöön. Kauden aikana pyörän huippunopeudeksi mitattiin 343 kilometriä tunnissa Kiinan osakilpailussa.

Ducatin tehdastallin lisäksi Pramac Racing käytti samaa pyörää, jossa kuljettajina olivat Toni Elías ja Sylvain Guintoli. Elías saavutti parhaimmillaan toisen tilan Tšekin kilpailussa ja kerran kolmannen tilan San Marinon kilpailussa.

## MotoGP-tulokset
(**lihavointi** tarkoittaa paalupaikkaa ja *kursivointi* kilpailun nopeinta kierrosta.)

## Lähteet
Suurisuo

Suurisuo voi tarkoittaa:

* Janakkalan Suurisuo, lintusuo ja Natura-alue Janakkalassa
* Suurisuo, suo Mäntsälässä, osa Pietarinojansuo–Suurisuon suoaluetta
* Suurisuo, suo Taipalsaaressa
* Suurisuo, Vapon turvetuotantosuo Valtimolla
* Suurisuon seisake, rautatieliikennepaikka Iisalmi–Kontiomäki-radalla.
Hunspach

**Hunspach** on kunta Ranskan koilliskulmassa Grand Estin hallintoalueella Bas-Rhinin departementissa. Kunnan asukasluku vuonna 2014 oli 647. Se kuuluu departementissaan Wissembourgin kantoniin Haguenau-Wissembourgin arrondissementissa. 

Kunnassa sijaitsee Maginot-linjan linnoitus Ouvrage Schoenenbourg.

Mustavalkoisista ristikkotaloistaan tunnettu Hunspach kuuluu kauneimpien ranskalaiskylien järjestöön *[[Les Plus Beaux Villages de France]]*.

## Lähteet

## Aiheesta muualla
Laser Squad

**Laser Squad** on Julian Gollopin ja Mythos Gamesin kehittämä vuoropohjainen taktiikkapeli, joka on julkaistu vuonna  ZX Spectrumille. Pelin suunnittelija Julian Gollop on suunnitellut myös myöhemmän **' -pelin.

== Kehitys ==
Gollop ohjelmoi itse Spectrum ja Amstrad -versiot pelistä.

== Vastaanotto ==
[[CU Amiga]] -lehti antoi pelille arvosanaksi 87% arvostelussaan.

Tietokonepelien vuosikirja Pelit:in [[Niko Nirvi]] antoi pelin Commodore 64-, Atari ST- ja Amiga-versioille 93 pistettä sadasta.

== Vaikutus ==
Gollopin ''[[Rebelstar Raiders]]'' ja ''Laser Squad'' vaikuttivat yhden taktiikkapohjaisen lajityypin syntyyn.

Gollopin tavoite jatko-osan kehittämiseen johti **' pelin kehitykseen MicroProselle.

## Lähteet

## Aiheesta muualla
* 
* 
* Peli ''World of Spectrum'' -sivustolla
Suomen maahockeymaajoukkue

**Suomen maahockeymaajoukkue** edustaa Suomea maahockeyn ja sisähockeyn (indoorhockey) maajoukkueturnauksissa.

## Historia

Maahockeyn pelaaminen alkoi Suomessa varsinaisesti Helsingin olympiakisoihin valmistautumisen aikaan. Heinäkuussa 1952 Suomi pelasi 2–2-tasapelin harjoitusottelussa Italiaa vastaan. Helsingin kesäolympialaisissa Suomi hävisi ensimmäisen kierroksen ottelunsa Belgialle 0–6 ja sijoitusottelunsa Saksalle 0–7 sijoittuen lopputuloksissa jaetulle viimeiselle sijalle eli yhdeksänneksi.

1970-luvulla Suomi osallistui historian kahteen ensimmäiseen EM-lopputurnaukseen. Belgiassa 1970 Suomi hävisi alkulohkossaan Belgialle 0–1 mutta voitti Skotlannin ja Unkarin sekä pelasi tasan Sveitsin kanssa. Sijoitusotteluissa Suomi taipui Tšekkoslovakiaa, Italiaa ja Skotlantia vastaan ollen lopputuloksissa 16:s. Espanjan EM-turnauksessa 1974 Suomi hävisi kaikki neljä alkulohko-otteluaan ja sijoitusottelunsa ollen turnauksen viimeinen eli 18:s.

2000-kymmenluvun puolivälistä lähtien Suomi on pelannut sekä maahockeyssa että sisähockeyssa neljännellä tasolla.

## Sijoitukset arvokilpailuissa
### [[Maahockey olympialaisissa|Kesäolympialaiset]]
* 1952 - 9.

### [[Maahockeyn Euroopan-mestaruuskilpailut|EM-kilpailut]]
* 1970 – 16.
* 1974 – 18.

## Kokoonpanot

## Muut maajoukkueet

Suomen naisten maahockeymaajoukkue toiminta on käynnistynyt vuonna 2019.

Pojissa Suomella oli vuonna 2017 alle 18- ja alle 16-vuotiaiden maajoukkueet.

## Lähteet

## Aiheesta muualla
* Miesten maahockeymaajoukkue  Suomen Hockeyliitto
ADAC Opel Rallye Cup

**ADAC Opel Rallye Cup** oli Saksassa ajettava rallisarja. Sarjassa ajettiin Opelin valmistamilla Opel Adam-autoilla. Sarjaa ajettiin vuosina 2013-2018.

Vuodesta 2021 lähtien on ajettu sähköautojen rallisarjaa ADAC Opel Electric Rally Cup (ADAC Opel e-Rally Cup).

## Mestarit

## Lähteet
Speedcar Series -kausi 2008

**Speedcar Series -kausi 2008** oli Speedcar Series -sarjan ensimmäinen kausi. Kausi alkoi 25. tammikuuta Dubai Autodromen radalta ja päättyi samalle radalle 12 huhtikuuta. Sarjan mestaruuden voitti brittiläinen Johnny Herbert.

## Tallit ja kuljettajat

## Kilpailukalenteri
Speedcar Series -kausi 2008–2009

**Speedcar Series -kausi 2008–2009** oli Speedcar Series -sarjan toinen ja viimeinen kausi. Kausi alkoi 5. joulukuuta 2008 Dubai Autodromen radalta ja päättyi  Bahrain International Circuitin radalle 25. huhtikuuta 2009. Sarjan mestaruuden voitti italialainen Gianni Morbidelli.

## Tallit ja kuljettajat

## Kilpailukalenteri
Jalmari Kalmari

**Jalmari Kalmari** (*[[Paavo Pesusieni – elokuva]]ssa* **Kalmari-Jalmari**, ) on Paavo Pesusienessä esiintyvä hahmo, joka on nimestään huolimatta tursas. Hän pitää baletista, maalaamisesta ja rentoutumisesta. Jalmari on töissä Ravunkuoressa Paavon kanssa, eikä ole tyytyväinen työhönsä. Vapaa-ajallaan hän soittaa klarinettia ja maalaa tauluja itsestään ja omistaa kaiken kaikkiaan 492 omakuvaa, mukaan lukien matto ja veistos. Jalmari on omasta mielestään todella hyvä muun muassa soittamaan klarinettia, maalaamaan ja tanssimaan, vaikka on oikeasti huono. Hän on hyvin huono-onninen ja haluaisi parempiin töihin ja muuttamaan pois usein Jalmarin kotirauhaa rikkovien Paavon ja Patrikin naapurista. Paavo ja Patrik pitävät Jalmaria ystävänään, mutta Jalmari ei siedä heitä. Jalmarilla on myös arkkivihollinen, Hjalmar Von Kalmar, Jalmarin kiusaaja kouluajoilta, joka on nykyään hyvin rikas ja kuuluisa.

## Lähteet
Ducati Desmosedici GP9

**Ducati Desmosedici GP9** on nelitahtinen ja 800-kuutioinen ratamoottoripyörä, jolla Ducati saavutti kolmannen sijan valmistajien mestaruudesta MotoGP luokassa kaudella 2009. Kuljettajista australialainen Casey Stoner sijoittui neljänneksi. Toisena kuljettajana ajanut yhdysvaltalainen Nicky Hayden sijoittui kolmanneksitoista ensimmäisellä kaudellaan Ducatilla, joka oli hänen huonoin sijoitus MotoGP:ssä. GP9:lla voitettiin kauden 17:stä kilpailusta neljä, joista kaikki tuli Stonerin ajamana.

## Tausta
Suunnittelusta ja kehityksestä vastasivat Claudio Domenicali ja Filippo Preziosi. Pyörän testit aloitettiin toukokuussa 2008, jota ajoivat Vittoriano Guareschi ja Niccolò Canepa. GP9 ei varsinaisesti kokenut suuria muutoksia edellisiin Ducatin 800-kuutioisten malleihin. Runko ja moottori pysyivät pitkälti samana. Moottorina toimi nelisylinterinen, nestejäähdytteinen 90-asteen V4 nelitahtimoottori, jonka hevosvoimaksi on arvioitu yli 200. Ducati käytti GP9 mallissa ensimmäistä kertaa hiilikuiturunkoa, jota entinen Formula 1 insinööri Alan Jenkins ja Ducatin pitkäaikainen konsultti oli kehittänyt suurimmaksi osaksi. Pyörän huippunopeudeksi mitattiin Mugellon kilpailussa 348 kilometriä tunnissa.

Ducatin tehdastallin lisäksi Pramac Racing käytti samaa pyörää, jossa kuljettajina olivat Mika Kallio ja Ducatin tehdastallin testikuljettaja Niccolò Canepa. Aleix Espargaró korvasi molempia kuljettajia neljän kilpailun verran. Kallio saavutti parhaimmillaan seitsemännen sijan San Marinon kilpailussa. Grupo Francisco Hernando ajatti myös yhtä GP9 pyörää, jota ajoi Sete Gibernau. Hänen paras sijoitus oli yhdestoista.

## MotoGP-tulokset
(**lihavointi** tarkoittaa paalupaikkaa ja *kursivointi* kilpailun nopeinta kierrosta.)

## Lähteet
Ducati Desmosedici GP16

**Ducati Desmosedici GP16** on nelitahtinen ja 1000-kuutioinen ratamoottoripyörä, jolla Ducati saavutti kolmannen sijan valmistajien mestaruudesta MotoGP luokassa kaudella 2016. Kuljettajista italialainen Andrea Dovizioso sijoittui viidenneksi. Toisena kuljettajana ajanut toinen italialainen Andrea Iannone sijoittui yhdeksänneksi viimeisellä kaudellaan Ducatilla. GP16:lla voitettiin kauden 18:sta kilpailusta kaksi, joista Dovizioso ja Iannone kumpikin ajoivat yhden voiton. Iannonen voitto Itävallan kilpailussa oli Ducatille ensimmäinen sitten kauden 2010. Dovizioson sijoituttua samassa kilpailussa toiseksi se tarkoitti Ducatin ensimmäistä kaksoisvoittoa sitten kauden 2007 Australian kilpailun.

## Tausta
Desmosedici GP16 esiteltiin helmikuussa 2016 ja Ducatin tallipäällikkö Gigi Dall'Igna kuvaili pyörän olevan "evoluutio" viimeaikaisista haastajista. Ducati oli edelleen menneiden kausien tapaan nopein pyörä suoralla ja lisäsiivekkeet GP15 mallista olivat edelleen mukana. Andrea Iannone ajoi kauden huippunopeuden 351 kilometriä tunnissa Qatarissa. Pyörässä käytettiin edellisen kauden tapaan alumiinirunkoa.

## MotoGP-tulokset
(**lihavointi** tarkoittaa paalupaikkaa ja *kursivointi* kilpailun nopeinta kierrosta.)

## Lähteet
Ullamäki

**Ullamäki** on drumliini Hyvinkään, Mäntsälän ja Tuusulan rajalla. Sen suhteellinen korkeus on 42 metriä ja se sijaitsee 119 metriä merenpinnan yläpuolella. Mäki on pinta-alaltaan 104,9 hehtaarin kokoinen. Ullamäki rajautuu pohjoisessa peltoihin ja idässä Pietarinojansuo–Suurisuon puustoiseen suohon. Ullamäestä noin 700 metriä länteen on Natura-kohde Keravanjoen lehdot. Ullamäki erottuu ympäristöstään heikosti.

## Geologia

Ullamäki on vastasivun drumliini: se sijaitsee kallion luoteisella sivulla eli mannerjäätikön liikesuuntaan nähden vastasivulla. Vastasivun drumliineja on Suomessa enimmäkseen Lounais-Suomessa ja paikoitellen etelärannikolla. Ullamäki on seudun ainoa tunnettu vastasivun drumliini. Lähin samankaltainen drumliini on Helsingin Vuosaaressa, mutta se on muodoltaan vähemmän kehittynyt. Vastasivun drumliinina Ullamäki on harvinainen ja seudulla ainutlaatuinen. Drumliinin keskellä maapeite on 15–16 metriä syvää, josta ylin 1,5–2 metriä on rantakerrostumahiekkaa. Sen alapuolella, pohjavedenpinnan alla, on 11–12 metriä moreenia. Drumliini on selkeän ja symmetrisen muotoinen, hyvin kehittynyt vastasivun drumliini. Ullamäen itäreunalla on reunamoreenivalleja, jotka ovat syntyneet jäätikön reunassa, jäätikön perääntymisen ja sulamisen viimeisessä vaiheessa.

Ullamäen pohjavesialue on suoraan yhteydessä Santakosken pohjavesialueeseen, joka on tärkeä Tuusulan vedenhankinnalle.

Ullamäki on noussut vedenpinnan alta mahdollisesti Baltian jääjärven aikana, mutta viimeistään Yoldia-vaiheen alussa. Moreeniosan laella, 105–110 metriä merenpinnan yläpuolella, on kivikkoinen rantavalli. Tämä yli sata metriä pitkä pirunpelto ulottuu silokallion reunaan. Ullamäen pohjoisrinteessä on laajalla alalla hiekkainen, 1–2 m paksu rantakerrostuma.

## Luonto

Ullamäen metsiä harvennettu monin paikoin ja puusto on melko nuorta laajoilla alueilla. Alueella on hakkuuaukeita. Paikoitellen mäellä on pieniä laikkuja tuoretta lehtoa. Ullamäellä on joitakin tekolampia ja muutama kesärakennus. Aluetta hallitsevat tuoreet ja lehtomaiset eri-ikäiset metsät. Ullamäellä kasvaa muun muassa kevätlinnunherne, koiranheisi, metsälehmus, sinivuokko ja vaahtera. Ullamäen laki, Korkeakallio, on laajahko kallioalue, jossa kasvaa harvaa, nuorehkoa männikköä. Korkeakalliolla on silokalliota, jossa kasvaa kanervaa, puolukkaa, metsälauhaa, kalliosammalta ja poronjäkälää. Pirunpellon ja laen länsipuolen matalien pystykallioiden kasvisto on karua ja yksipuolista. Laen ympäristön puusto on nuorta mäntytaimikkoa. Ullamäen koillisrinne on hieman rehevämpää, lehtomaista, kasvatusmetsävaiheen kuusi-lehtipuusekametsää. Kalliopaljastumien kuluneilla kohdilla kasvaa kalliotierasammalta ja kulumattomilla poronjäkälää. Kalliolla kasvaa on myös kalliohatikkaa ja laen etelä–lounaisrinteessä mäkitervakkoa. Laen länsipuolella on portaina laskeva kallionyppylä, jossa on vanhaa puustoa ja kilpikaarnaisia mäntyjä.

Ullamäellä on havaittu ilvestä ja liito-oravaa.

Ullamäki on merkitty arvokkaana kohteena Uudenmaan maakuntakaavaan.

## Lähteet
Korkeakallio

**Korkeakallio** voi tarkoittaa:

* Korkeakallio, kallioalue Askolassa
* Korkeakallio, kallio Helsingin Myllypurossa
* Korkeakallio, mäki Huittisissa
* Korkeakallio, Hyvinkään, Mäntsälän ja Tuusulan rajalla sijaitsevan **[[Ullamäki|Ullamäen]]** laki
* Korkeakallion kivikautinen asuinpaikka, muinaisjäännös Orimattilassa

**Korkeakallio** on myös sukunimi, jolla on 8 kantajaa (2017).

## Lähteet
Jorma Rotko

**Jorma Juhani Rotko** (17. elokuuta 1946 Nurmes – 15. joulukuuta 2022 Pihtipudas) oli suomalainen toimittaja ja kirjailija. Hän syntyi Nurmeksessa ja asui nuoruudessaan Joensuussa. Sieltä hän siirtyi Tampereelle opiskelemaan tiedotusoppia. Hän oli avioliitossa kahdesti. Toisen vaimonsa Laura Väisäsen kanssa hänellä on kaksi lasta. 

## Työura

Rotkon ura toimittajana ja tiedotusalan työntekijänä oli pitkä ja monipolvinen. Toimittajana hän työskenteli sanomalehdissä Karjalan Maa, Aamulehti, Päivän Uutiset ja Kansan Uutiset. Pitkäaikainen avustaja hän oli Yleisradiossa, Helsingin Sanomissa ja Koiramme-lehdessä. Muissa tiedotusalan tehtävissä hän työskenteli muun muassa Linkosuo Oy:ssä, Paperiliitossa, Saaristomeren Paikallisradio Oy:ssä ja videofirmassa Boletus Oy.

1970–luvulla Jorma Rotko oli Sosialistisen työväenpuolueen aktiivi. Vuoden 1975 eduskuntavaaleissa puolueen ehdokkaana Rotko vaati länsiviennin supistamista kauppataseen vajeen verran eli 10 miljardia markkaa vuodessa ja EEC-vapaakauppasopimuksen irtisanomista. Lisäksi hän kannatti kauppavaihdon kaksinkertaistamista Neuvostoliiton ja muiden sosialisten maiden kanssa mahdollisimman pian.

Rotko muutti Velkuanmaan saarelle Turun saaristoon vuonna 1980. Sieltä hän kirjoitti Helsingin Sanomiin viikoittain kahdeksan vuoden ajan pakinasarjaa ”Saarelainen”. Samoihin aikoihin pyöri seitsemässä vastikään perustetussa paikallisradiossa omassa studiossa nauhoitettu sarja ”Elämän maku”, jonka ensimmäinen julkaisija oli turkulainen Auran Aallot.

Velkuassa kuvattiin myös Rotkojen Boletus Oy:n Yle:n Pikku Kakkoselle tuottama sarja ”Rosa ja Roope”, jossa esiintyivät perheeseen syntyneet kaksoset.

1990-luvun suuri lama ajoi yritysten videoklipeistä eläneen Boletus Oy:n konkurssiin, jonka jälkeen Rotkot muuttivat Tallinnaan. Sieltä Rotko kirjoitti Helsingin Sanomiin, myöhemmin myös muihin lehtiin, muun muassa Kalevaan.

Eläkkeelle siirryttyään alkoi Rotko kirjoittaa romaaneja lähinnä historiallisista aiheista. Hän kirjoitti sekä suomeksi että viroksi ja myös suomensi vironkielisiä tekstejä. Kolmenkymmenen Viron vuoden jälkeen hän muutti takaisin Suomeen ja asui kesästä 2022 alkaen Pihtiputaalla.

## Kirjallista tuotantoa suomeksi

*Vitsataipaleen kulta, veijariromaani (Sagahut 2016)
*Julma on meri, Jumalan soppa, historiallinen romaani (Sagahut 2016)
*Amalie armas, historiallinen romaani (Sagahut 2016)
*Kissa nimeltä Josef, romaani (Sagahut 2016)
*Koirat ja heidän ihmisensä, esseekokoelma (Sagahut 2017) 

## Kirjallista tuotantoa muilla kielillä
**Viroksi:**

*Erik Strand ja kadunud kuld, kelmiromaan (Tammerraamat 2010)
*Julm on meri, Jumala supp (Eesti Raamat 2014)
*Armas Amalie, ajalooline romaan (Sagahut 2016)
*Kass nimega Jossif, romaan (Sagahut 2016)

**Englanniksi:**
* "The Soup (Sagahut 2018)  

## Lähteet

## Aiheesta muualla

*Jorma Rotkon muistokirjoitus Helsingin Sanomissa
Kari Joentakanen

**Kari Juhani Joentakanen** (s. 9. heinäkuuta 1956 Haapavesi) on aktiiviuransa päättänyt suomalainen pituushyppääjä. Hän edusti Raahen Vesaa ja hänen valmentajanaan toimi Esa Pyhälä.

Kalevan kisoista Joentakanen saavutti pituushypyn hopeaa vuonna 1982. Lisäksi hän oli viestijuoksun SM-kilpailuissa mukana saavuttamassa pronssia 4 x 100 metrin viestijuoksusta vuonna 1982.

Virallisissa kilpailuissa Joentakanen ei ole esiintynyt vuoden 1985 jälkeen.

## Lähteet
Matti Luostarinen (korkeushyppääjä)

**Matti Luostarinen** (s. 9. heinäkuuta 1961 Varkaus) on aktiiviuransa päättänyt suomalainen korkeushyppääjä. Hänen valmentajanaan toimi Seppo Smolander. Luostarinen edusti uransa aikana Joensuun Katajaa, Heinäveden Hyrskettä sekä Kesälahden Urheilijoita.

Kalevan kisoista Luostarinen saavutti korkeushypystä jaetun pronssin vuonna 1985. Vuonna 1980 hän voitti 20-vuotiaiden sarjan Suomen-mestaruuden ja seuraavana vuonna saavutti samassa sarjassa SM-hopeaa. Vuonna 1996 hän voitti 35-vuotiaiden sarjan SM-kultaa tuloksella 205 cm. Ennätyksekseen hän hyppäsi vuonna 1986 tuloksen 221 cm, joka oikeuttaa Suomen virallisessa tilastossa sijaan 16.

Virallisissa kilpailuissa Luostarinen ei ole esiintynyt vuoden 1996 jälkeen.

## Lähteet
Porakallio–Tasalankallio–Lintulankallio

**Porakallio–Tasalankallio–Lintulankallio** on Mäntsälän Hyökännummella sijaitseva noin 1,5 kilometriä pitkä kaakko-luoteissuuntainen kallioselänne. Kallioalueen maasto on jylhää ja rinteet paikoin jyrkkiä: alueen korkein kohta nousee lähes sata metriä merenpinnasta, mikä on lähes 50 metriä korkeammalla kuin Hyökännummen matalin kohta.

Porakallio–Tasalankallio–Lintulankalliolla on maisema- ja virkistysmerkitystä ja siellä kulkee polkuja. Porakallio on Hyökännummen laajin yhtenäinen ulkoilualue ja sinne on suunniteltu ulkoilureittiä. Seutukaavassa on varaus retkeily- ja ulkoilualueelle Porakallion–Tasalankallion ja viereisen Soidinsuon alueelle. Hyökännummen osayleiskaavassa alueelle on osoitettu ohjeellisia ulkoilureittejä.

Tasalankallion kvartsilouhos on Hyökännummen ainoa kiinteä muinaisjäännös. Se on rauhoitettu muinaismuistolain nojalla.

## Lähteet
Aki Partanen

**Aki Jukka Partanen** (s. 5. heinäkuuta 1956 Savonlinna) on aktiiviuransa päättänyt suomalainen korkeushyppääjä. Uransa aikana Partanen edusti Vantaan Salamoita, Etelä-Vantaan Urheilijoita, Helsingin NMKY:tä sekä Leppävaaran Sisua. Hänen valmentajanaan toimi Antero Aarnio.

Kalevan kisoista Partanen saavutti korkeushypystä jaetun hopean vuonna 1982 sekä pronssia vuonna 1981. Lisäksi hän saavutti sisäratojen SM-kilpailuista kaksi pronssia vuosina 1983 ja 1985.

Virallisissa kilpailuissa Partanen ei ole esiintynyt vuoden 1992 jälkeen.

## Lähteet
Hope (Stuart Wreden veistos)

**Hope** on Stuart Wreden veistos. Teoksen korkeus on kolme metriä. Se muodostaa T-ristin, jonka yläpalkista sataa  vettä altaaseen. Veistos kuvaa ajattelua, kosketusta ja nautintoa. Teos valaistaan pimeällä. Tammisaaren kirkon vieressä oleva veistos on paljastettu 29. toukokuuta 2009.

## Lähteet
Kiinan keisarikunta (1915–1916)

**Kiinan keisarikunta** () oli lyhytikäinen valtio. Keisarikunta perustettiin kun Kiinan tasavallan presidentti Yuan Shikai yritti palauttaa maahan monarkian. Tasavaltalaiset aloittivat sodan häntä vastaan. Sota loppui Yuanin luovuttua vallasta. Yuan kuoli melko pian tämän jälkeen.. 

Keisari käytti titteliä *Hongxian*.

## Lähteet
Reichsbürgerbewegung

**Reichsbürgerbewegung** ("Valtakunnankansalaisliike") tai **Reichsbürger** ("Valtakunnankansalaiset") on nimitys saksalaiselle liikkeelle, joka kiistää Saksan liittotasavallan laillisuuden ja pitää sitä toisen maailmansodan liittoutuneiden luomana korporaationa. Liikkeen perustajana pidetään rautatietyöntekijä Wolfgang Ebeliä, joka alkoi vuonna 1985 työpaikastaan erottamisensa jälkeen kutsua itseään Saksan kansleriksi ja kotiaan Saksan keisarillisen hallituksen komissariaatiksi.

Reichsbürger-liike kasvoi merkittävästi Euroopan pakolaiskriisin ja koronaviruspandemian seurauksena. Reichsbürger-liike myös läheni Yhdysvalloista peräisin olevaa QAnon-salaliittoteoriaa pandemian alettua, ja liikkeiden omat viestintäkanavat Facebookissa ja Telegramissa yhdistyivät vuonna 2020.

Samankaltaista liikehdintää on myös Itävallassa, missä poliisi huhtikuussa 2017 pidätti 26 aktivistia, jotka olivat itse aikoneet "pidättää" ja "tuomita" laittomasti joukon ihmisiä. Reichsbürger-liike muistuttaa myös läheisesti Yhdysvalloissa levinnyttä suvereenien kansalaisten liikettä.

## Toiminta

Reichsbürgerbewegungiin kuuluvat ovat valmistaneet omia passejaan ja ajokorttejaan. Niillä ei ole laillista asemaa, ja niiden valmistaminen on Saksan liittotasavallan lain vastaista.

Liikkeeseen kuuluvat eivät suostu maksamaan Saksan liittotasavallalle veroja. Osa jäsenistä on julistanut perustetuiksi Saksasta erillisiä itsenäisiä alueita, joiden nimiä ovat olleet muun muassa "Saksan toinen keisarikunta" ja "Preussin vapaavaltio".

Liikkeellä on hallussaan suuria määriä aseita. Vuonna 2016 eräs liikkeen jäsen tappoi poliisin, joka osallistui jäsenen yli 30:n laittomasti kootun asekokoelman takavarikointiin.

Koronaviruspandemian alkamisen jälkeen liikkeen jäsenet ovat olleet osallisena Saksaan määrättyjä karanteenioloja vastaan suunnatuissa mielenosoituksissa.

Joulukuussa 2022 Saksan poliisi teki laajan ratsian liikkeen jäsenistön keskuuteen epäillen heitä aseellisen hyökkäyksen valmistelusta maan parlamenttiin. Yli 130 kiinteistöä ratsattiin 3000 poliisin voimin ja pidätyksiä tehtiin 25.

## Jäsenet

Reichsbürger-liikkeeseen kuuluu useita kilpailevia ryhmittymiä, joita johtavat itse itsensä johtajiksi julistaneet henkilöt. Eräs heistä on "Saksan kuninkaana" esiintyvä Peter Fitzek, joka hallitsi käytöstä poistettua sairaalaa ja perusti laittomasti oman pankkinsa. Hän on myös toimittanut omaa terveysvakuutuspalveluaan ja valmistanut omaa valuuttaansa. Fitzekin itsensä mukaan hänellä on noin 5&nbsp;000 "kansalaista". Fitzek tuomittiin heinäkuussa 2023 kahdeksaksi kuukaudeksi vankeuteen järjestyksenvalvojan pahoinpitelystä.

Vuonna 2018 Saksan sisäministeriö arvioi Reichsbürgereita olevan maassa noin 19&nbsp;000. Näistä noin 950 olisi äärioikeistolaisia ekstremistejä. Aiemmin samana vuonna sanomalehti *[[Der Spiegel]]* uutisoi, että liikkeen kannattajia on myös Saksan poliisissa ja asevoimissa.

Reichsbürgerit ovat pääosin yli 50-vuotiaita ja heillä on taustaa maan heikosti menestyvien väestöryhmien piirissä.

## Lähteet
Naisten Salibandyliigan kausi 2017–2018

**Naisten Salibandyliigan kausi 2017–2018** on Naisten Salibandyliigan 30. kausi. Hallitsevana mestarina kauteen lähti tamperelainen Classic. Edellisen kauden päätteeksi Steelers tippui sarjasta. Tilalle nousi I-divisioonan voittaja ÅIF. Kausi pääsarjassa on ÅIF:lle sen ensimmäinen. Kauden päätteeksi SB-Pro voitti loppuottelussa Classicin.

## Joukkueet

## Runkosarja
Runkosarjaan osallistuu kymmenen joukkuetta. Näistä kahdeksan parasta etenee pudotuspeleihin ja kaksi huonointa putoamiskarsintaan. Putoamiskarsinnassa runkosarjassa 9. sijoittunut joukkue pelaa 1. divisioonassa toiseksi sijoittunutta ja 10. sijoittunut 1. divisioonan voittajaa vastaan.

Helsinkiläinen M-Team ilmoitti luopuvansa sarjapaikasta edellisen kauden päätteeksi. Samoin jyväskyläläinen Happee ilmoitti luopuvansa sarjapaikasta johtuen usean pelaajan siirtymisestä O2-Jyväskylään.

Kaudesta 2017–18 lähtien kaikki pääsarjojen ottelut pelataan ratkaisuun saakka. Jos ottelu on varsinaisen peliajan jälkeen tasan, pelataan ensin viiden minuutin jatkoaika. Jatkoajalla sovelletaan niin sanottua kultainen maali-sääntöä eli ottelu päättyy ensimmäiseen maaliin. Jos peli on edelleen tasan jatkoajan jälkeen, voittaja ratkaistaan rangaistuslaukauskilpailussa. Ottelun voittaja saa aina kaksi pistettä, mutta ottelun häviäjä saa yhden pisteen, jos ottelu on päättynyt varsinaisella peliajalla tasan. Jos joukkue häviää varsinaisella peliajalla, ei joukkue saa pistettäkään.

### Sarjataulukko

### Ottelut

## Pudotuspelit
Puolivälierien otteluparit määrittyvät suoraan runkosarjan sijoituksien mukaan: runkosarjan voittaja kohtaa runkosarjassa 8. sijoittuneet, toinen kohtaa seitsemännen jne. Välierien otteluparit määräytyvät myös runkosarjan sijoituksien mukaan, joten turnauspuun järjestys saattaa muuttua.

## Tilastot

### Runkosarja

#### Pistepörssi

#### Parhaat maalintekijät

#### Parhaat syöttäjät

#### Jäähypörssi

## Lähteet
Metsäasiantuntija

Metsäasiantuntijat ovat metsä- ja luonnonvara-alalla työskenteleviä henkilöitä. Asiantuntijuutta voi olla myös biologian, luonnonsuojelun tai harrastuksen kautta. 

## Toimenkuvia
Metsäasiantuntijan toimenkuva voi vaihdella laajasti. Metsäasiantuntijan tehtäviin voivat kuulua esimerkiksi puukauppa, puun korjuun ja kuljetuksen työt, esimiestyöt, metsänomistajien neuvonta. Metsäasiantuntija voi työskennellä mm. maankäyttö- ja yksityistieasioiden hallinnoinnissa ja suunnittelussa, pankkisektorilla, maanmittaus- ja kiinteistökauppojen parissa, tuulivoimayhtiöissä, yksityisinä yrittäjinä, kaupan alalla, taimikaupassa ja kuntien ja kaupunkien metsäomaisuuden hallinnoinnissa. Esimerkiksi Metsä-Groupilla metsäasiantuntijat hoitavat metsäomaisuutta kokonaisvaltaisesti.

## Koulutusnimikkeitä
Metsäasiantuntijana toimii useimmiten metsätalousinsinööri  tai metsänhoitaja. Aiempia koulutusnimikkeitä ovat olleet metsänvartija, metsäteknikko ja metsätyönjohtaja.

## Ammattijärjestö
Metsäasiantuntijat ovat usein METO - Metsäalan Asiantuntijat ry:n jäseniä.

## Lähteet
Michel’le

**Michel’le Denise Toussaint** (s. 5. joulukuuta 1970), taiteilijanimeltään **Michel’le**, on yhdysvaltalainen laulaja. Hän varttui Los Angelesin South Centralissa. Toussaint aloitti musiikkiuransa 1980-luvulla World Class Wreckin’ Cru -ryhmässä. Hänen tunnetuimmat kappaleensa ovat 1980-luvun lopulla julkaistut ”No More Lies” ja ”Something in My Heart”. Vuonna 2016 Toussaint julkaisi elämästään kertovan dokumenttielokuvan *[[Surviving Compton: Dre, Suge & Michel’le]].* Elokuvassa käsitellään hänen väkivaltaisia suhteitaan Dr. Dren ja Suge Knightin kanssa.

## Diskografia
### Studioalbumit
* 
* 

## Lähteet
Jouni Eho

**Jouni Eho** (s. 14. elokuuta 1979) on suomalainen kilpauransa päättänyt koripalloilija. Hän on toiminut Pyhtään kunnanjohtajana vuosina 2018–2022. Eho valittiin Riihimäen kaupunginjohtajaksi kesäkuussa 2022.

Eho voitti Joensuun Katajassa miesten SM-pronssia vuonna 2005. Hän edusti Suomessa miesten pääsarjassa myös Lahden NMKY:tä, Vantaan Pussihukkia ja KTP-Basketia. Lahdessa hän pelasi myös Korać cupia. Eho pelasi myös Yhdysvalloissa yliopistosarjaa Davidson Collegen joukkueessa, joka voitti konferenssinsa mestaruuden vuonna 2002. Johtajana pelaajauransa jälkeen työskennellyt Eho palkittiin vuonna 2014 Vuoden isä -palkinnolla.

## Ura
### Seurajoukkueet

Rovaniemen NMKY:n kasvatti Eho voitti alle 22-vuotiaiden Suomen mestaruuden. Hän aloitti miesten pääsarjauransa kaudella 1998–1999 Lahden NMKY:ssä, jossa hän pelasi myös Korać cupia. Seuraavan kauden Eho edusti Vantaan Pussihukkia.

Vuosina 2000–2004 Eho pelasi Davidson Collegessa Yhdysvaltain yliopistosarjassa. Junior-kaudellaan hyvin pelannut Eho loukkaantui kesken kauden. Viimeisellä yliopistokaudellaan hän toimi Davidsonin Wildcats-joukkueen kapteenina. Wildcats voitti Ehon aikana Southern-konferenssin runkosarjan vuosina 2002, 2003 ja 2004 ja konferenssin mestaruuden vuonna 2002.

Valmistuttuaan yliopistosta Eho palasi Suomeen ja teki pääsarjassa pelanneen Joensuun Katajan kanssa kaksivuotisen sopimuksen joka kuitenkin muutettiin jo joulukuussa yksivuotiseksi. Eho siirtyikin kauden jälkeen KTP-Basketiin jota edusti kolme viimeistä pääsarjakauttaan.

### Maajoukkue

Eho pelasi vuosina 1998–1999 valmistavia maaotteluita Suomen alle 22-vuotiaiden miesten maajoukkueessa. Suomen miesten maajoukkueessa hän pelasi ensimmäisen kerran 29. toukokuuta 2001 Tšekkiä vastaan tehden neljä pistettä. Hän pelasi miesten maajoukkueessa maaotteluita myös vuonna 2003 ja teki parhaimmillaan Ruotsia vastaan seitsemän pistettä. Yhteensä Eho teki kuudessa pelaamassaan miesten maaottelussa 2,3 pistettä per ottelu.

## Saavutukset
* SM-pronssia 2005
* NCAA I:n Southern-konferenssin mestaruus 2002
** Southern-konferenssin runkosarjan voitto 2002, 2003 ja 2004

## Yksityiselämä

Eho suoritti Davidson Collegessa yhteiskuntatieteiden alemman korkeakoulututkinnon. Hän suoritti maisteriopintoja Joensuun yliopistossa. Eho on työskennellyt muun muassa Kymenlaakson ammattikorkeakoulun projektipäällikkönä ja pohjoismaisen tutkimus- ja konsultointiyritys Oxford Research Oy:n Suomen toimitusjohtajana. Vuonna 2005 avioituneelle Eholle myönnettiin vuonna 2014 Vuoden isä -palkinto.

## Lähteet
* Jouni Eho Kataja Basket
* Jouni Eho Suomen Koripalloliitto
* Maajoukkuetilastot  Suomen Koripalloliitto
* Jouni Eho College Stats College Basketball at Sports-Reference.com 

### Viitteet

## Aiheesta muualla
* Jouni Eho Basketball Profile eurobasket.com
Stuart Wrede

**Stuart Wrede** (s. 1944 Helsinki) on suomalainen arkkitehti ja ympäristötaiteilija. Hän on opiskellut ja asunut pääosan elämästään Yhdysvalloissa. Hän suoritti master-tutkinnon Yalen yliopiston arkkitehtuurin tiedekunnasta.

Opiskeluaikana Yalessa Wrede perusti yhdessä Claes Oldenburgin ja muiden kanssa The Colossal Keepsake Corp. -nimisen järjestön, joka lahjoitti yliopistolle Oldenburgin teoksen *Lipstick Ascending on Caterpillar*. Huomiota maailmalla saanut teos oli vastalause Vietnamin sodalle ja yleiselle vanhoillisuudelle. Asuessaan Suomessa 1970-luvun alkupuolella hän oli taiteilijaryhmä Elonkorjaajien jäsen.

Wrede palasi pian Yhdysvaltoihin, jossa hän opetti Columbian ja Yalen yliopistoissa ja työskenteli MoMAssa ensin kuraattorina, sitten arkkitehtuurin ja muotoilun osaston johtajana. Vuodesta 1992 hän keskittyi ympäristöveistosten tekemiseen ja palasi Suomeen 2003.

Wreden töitä on MoMAn lisäksi suomalaisissa museoissa Helsingissä Kiasmassa, Arkkitehtuurimuseossa ja Amos Andersonin museossa ja Turussa Wäinö Aaltosen museossa. Tammisaaren kirkon edessä on hänen veistoksensa *[[Hope (Stuart Wreden veistos)|Hope]]*.

## Lähteet

## Kirjallisuutta
* Björn Springfeldt, *Projects*, 1969–2007, Taide 2008 

## Aiheesta muualla
* Stuart Wreden kotisivu 
* Esittely Amos Andersonin sivustolla 
* Lehdistötiedote 30.6.1992, MoMA
Klooridifluorietaani

**Klooridifluorietaani** (C2H3ClF2) eli **HCFC-142b** tai **freon 142b** on halogenoituihin hiilivetyihin kuuluva orgaaninen yhdiste. Yhdistettä voidaan käyttää jäähdytysaineena kylmälaitteissa ja vaahtomuovien valmistuksessa. Klooridifluorietaani on vahingollista otsonikerrokselle ja Montrealin pöytäkirjan mukaisesti sen käytön kehittyneissä maissa pitäisi loppua vuoteen 2030 mennessä.

## Ominaisuudet, valmistus ja käyttö
Klooridifluorietaani on huoneenlämpötilassa väritöntä kaasua, joka voidaan nesteyttää. Klooridifluorimetaani vaikuttaa keskushermostoon ja voi ilmaa raskaampana tukahduttaa. Yhdiste liukenee hyvin niukasti veteen. 

Klooridifluorietaania voidaan valmistaa 1,1,1-trikloorietaanin ja vetyfluoridin välisellä reaktiolla. Yhdistettä käytetään kylmäaineena kylmälaitteissa, vaahdotuskaasuja polyuretaani- ja polystyreenivaahtojen valmistuksessa, ponnekaasuna aerosolipulloissa ja vinylideenifluoridin valmistamiseen. 

## Lähteet
Kim Eklund

**Kim Eklund** (s. 12. marraskuuta 1966) on suomalainen kilpauransa päättänyt koripalloilija.

Tapiolan Hongan kasvatti Eklund edusti kasvattajaseuraansa koko miesten pääsarjauransa ajan. Hän pelasi miesten SM-sarjassa yhteensä yhdeksän kautta vuosina 1984–1995. Suomen miesten maajoukkueessa Eklund pelasi vuosina 1990–1991 12 maaottelua 1,7 pisteen keskiarvolla. Vuonna 1991 hän kuului Suomen EM-karsintajoukkueeseen.

## Lähteet
* Kim Eklund Suomen Koripalloliitto
* Maajoukkuetilastot Suomen Koripalloliitto

### Viitteet
Vilma Oura

**Vilma Oura** (s. 2001) on suomalainen uimari. Hän edustaa Helsingfors Simsällskapia valmentajanaan Matti Mäki.

Oura rikkoi 16-vuotiaana kesällä 2017 pitkän radan nuorten EM-uinneissa Anu Koiviston 19-vuotiaan 200 metrin selkäuinnin Suomen ennätyksen 1,5 sekunnilla. Hän paransi SE:tä kisojen jokaisella kolmella uintikerrallaan sijoittuen loppukilpailussa viidenneksi. Pian tämän jälkeen Oura osallistui Tampereella SM-kilpailuihin, joissa hän sijoittui samalla matkalla sekä nuorten SE-ajalla 100 metrin selkäuinnissa hopealle ja voitti HSS:n joukkueessa avausosuuden nuorten SE-ajalla 4×100 metrin sekauintiviestin Suomen mestaruuden.

Joulukuussa 2017 Kööpenhaminassa uiduissa lyhyen radan EM-uinneissa Oura paranteli 200 metrin selkäuinnin alkuerissä Lotta Upanteen kolme vuotta vanhaa nuorten SE-aikaa 0,76 sekunnilla. Uusi nuorten SE aika on 2.09,68

Ouran isä on 1990-luvun moninkertainen selkäuinnin Suomen mestari ja vesipalloilija Ville Oura.

## Lähteet
Acren geoglyfit

**Acren geoglyfit** ovat Acren osavaltiossa läntisessä Brasiliassa sijaitsevia intiaanien maahan kaivamalla tekemiä suuria kuvioita, geoglyfejä. Ne löytyivät metsänhakkuiden jälkeen 1980-luvulla, kun Acren yliopiston tutkija tarkasteli maastoa lentokoneesta. Seutu on sademetsää lähellä Bolivian pohjoisrajaa.

## Maakuviot
Acren geoglyfeistä tunnetuimmat ovat Fazenda Coloradan geoglyfit. Maakuviot ovat aina geometrisia kuvioita, muun muassa neliön ja ympyrän muotoisia vallihautakuvioita. Vallihaudat ovat joko yksin- tai kaksinkertaisia. Näitä geoglyfejä on löydetty 306. Joidenkin halkaisija on 300 metriä. Vallihautojen syvyys on 1–4 metriä. Geoglyfit ovat 13&nbsp;000 km² alalla.

## Historia
Intiaanit tekivät geoglyfit luultavasti 200 eaa. – 1300 jaa., mutta ne tehnyt kansa lienee asunut seudulla jo 300-luvulla eaa. Erään arvion mukaan geoglyfit tehnyt yhteiskunta olisi käsittänyt noin 70 000 intiaania.

Koko erilaisissa linnoitetuissa kylissä asunut maarakennelmia tehnyt kulttuuri tai kulttuurirypäs ulottui 1250–1500 jaa. Etelä-Amazonin alueella noin 400 000 km2 alalle, 1 800 km matkalle.  

Geoglyfejä tehtiin eräällä maarakennelmakulttuurin itäisellä alueella, Tapajós-joen yläjuoksun altaassa 400 eaa. – 1000 jaa. Niiden rakentamisen huippu oli noin 100–400 jaa. Rengaskaivantoja tehtiin Tapajó-joen varrella vuodesta 200 eaa. eteenpäin. Eniten renkaanmutoisia kaivantoja tehtiin 1275–1500 jaa. Kummulla olleet rengaskylät ilmaantuivat 1000 jaa. Nidenkin huippu ajoittuu aikaan 1275–1500 jaa. Asutuskeskuksen kokoherarkia oli 3-portainen. Suurimmat keskukset olivat alaltaan noin 10–20 ha. Keskisuurten ala oli noin 2–5 ha. Pienimpien ala oli 0–2 ha.  

Noin 450-950 jaa levittäytyi ala- ja keskiseltä Amazonilta laajalle alueelle "Amazonin mustamaa" tai "terra preta" kulttuuri, joka esiintyi myöhemmin tunnetulla Xingun yläjuoksullakin. Tätä kulttuuria, jota kutsutaan nimellä ADE, luonnehti monivärinen keramiikka. tosilla alueilla oli alueilla maissin, toisilla maniokin viljelyä. 

Vuonna 2020 otettujen lidar-kuvien avulla on löydetty Acren kaakkoisosasta jäänteitä kumpukylistä ja teistä, jotka ovat jääneet sademetsän peittoon. Kumpukylistä on lähtenyt teitä eri suuntiin, ja monet tiet johtavat kylästä toiseen. Tutkijoiden arvioiden mukaan kylät on rakennettu noin vuosien 1000–1650 jaa. välisenä aikana. Pyöreillä kumpukylillä on tunnusomaiset ja keskenään yhtenäiset rakenteet. Näiden löydösten perusteella voidaan olettaa, että ihmiset eivät hylänneet tätä osaa Amazonin sademetsästä sen jälkeen, kun geoglyfien ”piirtäminen” lopetettiin vuonna 950 jaa. Tilalle vain nousi uusi kulttuuri.

Espanjalaisten saapuessa alueen asutus oli harvaa.

## Lähteet
The Sims 4: Vampyyrit

**The Sims 4: Vampyyrit** () on *[[The Sims 4]]* -pelin lisäosa. Laajennus lisää peliin yliluonnollisia voimia.

## Aiheesta muualla
*
Kylpevä

**Kylpevä** eli **Kylpevä neito** on kuvanveistäjä Martti Peitson graniittinen veistos, joka esittää kylpevää tyttöä. Veistos sijaitsee Tammisaaressa, Tammiharjun sairaalan, tulevan Raaseporin kaupungintalon, edessä. Veistoksen lahjoittivat kunnat sairaalalle sen 50-vuotisjuhlissa.

## Lähteet
Pyhän Nikolaoksen kirkko (Gloucester)

**Pyhän Nikolaoksen kirkko** () on 1100-luvun alussa rakennettu kirkkorakennus, joka oli ennen Englannin kirkon käytössä. Se on Grade I -suojelukohde ja on nykyään Churches Conservation Trust -säätiön hoidossa.

Ensimmäinen historiallinen maininta kirkosta on vuodelta 1180. Torni vaurioitui kanuunankuulasta sisällissodan aikana, jolloin kaupunkia piiritettiin.

Vuonna 1626 kuolleen John Waltonin ja hänen vaimonsa hautamonumentti on värikkäästi koristeltu.

## Lähteet
Viestijuoksun Suomen-mestaruuskilpailut 2017

**Viestijuoksun Suomen-mestaruuskilpailut 2017** järjestettiin 8.–9. heinäkuuta Tampereella. 

## Yleisen sarjan mitalistit
### Miehet

Lähde

### Naiset

Lähde

## Lähteet
Hunawihr

**Hunawihr** [ynawiʁ] on kunta Ranskan koilliskulmassa Grand Estin hallintoalueella Haut-Rhinin departementissa. Kunnan asukasluku vuonna 2014 oli 593. Se kuuluu departementissaan Sainte-Marie-aux-Minesin kantoniin Colmar-Ribeauvillén arrondissementissa.  Kylä sijaitsee noin 15 kilometriä pohjoiseen departementin pääkaupungista Colmarista.

Hunawihr kuuluu kauneimpien ranskalaiskylien järjestöön *[[Les Plus Beaux Villages de France]]*, johon kuuluu myös pari kilometriä Hunawihristä lounaaseen sijaitseva Riquewihr.

## Lähteet

## Aiheesta muualla

*Hunawihrin matkailusivusto
Power Corporation of Canada

**Power Corporation of Canada** on suuri kanadalainen pörssinoteerattu holding-yhtiönä toimiva monialakonserni, jonka päämaja sijaitsee Montrealissa Quebecin provinssissa.  Yhtiö toimii Pansolo Holding Inc:in tytäryrityksenä ja sen omistajina hallitsevassa asemassa ovat Paul Desmarais Jr. ja André Desmarais.

Monialakonsernin palveluksessa työskentelee runsas 30&nbsp;000 ihmistä. Konsernin liiketoiminta-alat ovat: Lifeco, IGM Financial, ja Pargesa. Näistä Lifeco (Great-West Lifeco Inc.) on rahoitusalan holdingyhtiö, joka toimii henki- ja terveysvakuutusten, eläkerahoituksen ja investointien hallintapalvelujen parissa sekä varojenhallinnassa ja jälleenvakuutustoiminnassa. IGM Financial -toimiala (IGM) tarjoaa sijoitusneuvontaa ja -hallintaa lähinnä Kanadassa. Pargesa (Pargesa Holding SA) on puolestaan mukana erityisesti Euroopassa mineraalipohjaisten teollisuusratkaisujen alalla, toimittaa sementtiä ja betonia; tekee energiaa öljyllä, kaasulla ja vaihtoetoisilla tavoilla; on mukana viinien ja alkoholijuomien kaupassa; testaus-, tarkastus- ja sertifiointialalla; sähkön-, kaasun, energian ja yhdyskuntapalvelujen tarjoajana. Tytäryrityksensä Gescan välityksellä Power Corporation of Canada hallitsee muun muassa Kanadan johtaviin kuuluvaa ranskankielistä La Presse-sanomalehteä ja kuutta muuta kanadalaista sanomalehteä. Toisen tytäryhtiönsä (Square Victoria Digital Properties) välityksellä konserni on mukana televisiotuotannoissa ja digitaalisessa liiketoiminnassa sekä omistaa osan uutistoimisto The Canadian Pressistä.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 358. Se luokiteltiin samalla Kanadan 11. suurimmaksi pörssiyritykseksi tämän yrityslistan mittaustavalla. Yhtiön markkina-arvo oli 10,8 miljardia Yhdysvaltain dollaria (toukokuussa 2017) ja liikevaihto 35,42 miljardia USD (2016).

## Lähteet

## Aiheesta muualla
*History Infographic  (powercorporation.com)
1992 (albumi)

**1992** on rap-artisti The Gamen kahdeksas studioalbumi, joka julkaistiin vuonna 2016. Se debytoi Yhdysvalloissa Billboard 200 -listan neljännellä sijalla.

Albumissa Game käsittelee paljolti varttumistaan Comptonissa Crips ja Pirus -katujengien ympäröimänä, ja kuinka häntä "revittiin" molempiin suuntiin. Albumin muita aiheita ovat mm. poliisiväkivalta ja vuoden 1992 Los Angelesin mellakat.

Albumin kansikuvan piirtäjänä toimi OG Joe Cool, joka on tunnettu Snoop Doggin debyyttialbumin ''Doggystylen'' kansikuvan tekijänä.

## Kappaleet
#
#
#
#
#
#
#
#
#
#
#
#
# (bonuskappale)

## Arvostelut
* Allmusic: 

## Lähteet